કોચીન તા. ૧૩ઃ કેરલના કોચીન શિપયાર્ડમાં વિસ્ફોટ થતા મોટી દુર્ઘટના સર્જાઈ છે, જેમાં પાંચ લોકોના મૃત્યુ નિપજ્યા છે. જ્યારે ૧૫ લોકો ઈજાગ્રસ્ત થયા છે. હાલ તો આ વિસ્ફોટ કઈ રીતે થયો તે અંગે જાણકારી નથી. જો કે પ્રાથમિક અહેલાવ મુજબ ઓએનજીસીનું સાગર ભૂષણ નામનું આ શિપયાર્ડ છે, જેમાં બ્લાસ્ટ થયો છે. એક સંભાવના મુજબ સમારકામના કારણે આ વિસ્ફોટ થયો હશે. ઘટનાસ્થળે બચાવ દળના સભ્યો પહોંચી ગયા છે અને ઈજાગ્રસ્તોને સારવાર માટે હોસ્પિટલ પહોંચાડવામાં આવ્યા છે. કોચ્યિન શિપયાર્ડ લિમિટેડના પ્રવક્તાએ જણાવ્યું હતું કે બે ક્રૂ મેમ્બર શિપની અંદર ફસાયેલા છે, જેને સુરક્ષીત રીતે બહાર કાઢવા માટે રેસ્ક્યુ ઓપરેશન ચલાવવામાં આવી રહ્યું છે. પ્રાપ્ત અહેવાલ મુજબ આ જહાજ ૪૬ વર્ષ જૂનું છે, કેન્દ્રીય રોડ એન્ડ ટ્રાન્સપોર્ટ મીનીસ્ટર નીતિન ગડકરીએ આ દુર્ઘટનામાં માર્યા ગયેલા લોકોના પરિવાર પ્રત્યે શોક વ્યક્ત કર્યો છે.